།མངོན་པར་རྟོགས་པའི་རྒྱན་གྱི་བསྡུས་དོན་
རིན་པོ་ཆེའི་ཕྲེང་བ་བཞུགས་སོ། །
༄༅། །རྗེ་བཙུན་དམ་པ་ཐུགས་རྗེ་ཆེན་པོ་དང་ལྡན་པ་རྣམས་ཀྱི་ཞབས་ལ་
ཕྱག་འཚལ་ལོ། །བརྩེ་བས་འགྲོ་ཀུན་སྲིད་མཚོ་ལས་བསྒྲལ་ཕྱིར། །དེ་ཉིད་ཟབ་
མོ་ཐུགས་སུ་ཆུད་པ་ཡིས། །སྦྱིན་སོགས་ཕར་ཕྱིན་སྤྱོད་པའི་གོ་བསྣམས་ནས། །
འགྲོ་བ་སྐྱོབ་མཛད་བླ་མ་རྣམས་ལ་འདུད། །གསུང་རབ་ཀུན་གྱི་དྲང་དང་ངེས་
པའི་དོན། །ཇི་བཞིན་འབྱེད་པར་རྒྱལ་བས་ལུང་བསྟན་པ། །རྒྱལ་ཚབ་དམ་
།རྩེ་གཅིག་གུས་པའི་ཡིད་ཀྱིས་ཕྱག་
འཚལ་ལོ། །སྐྱེད་མོས་ཚལ་དུ་ཏིང་འཛིན་སྒོམ་པའི་ཚེ། །ཐུབ་པའི་དབང་པོས་
དངོས་སུ་རྗེས་བཟུང་སྟེ། །ལམ་མཆོག་ཤེར་ཕྱིན་རྫོགས་པར་གསལ་མཛད་པ། །
པའི་ཞབས་དང་འཇམ་དབྱངས་ལ།
།དུས་གསུམ་སངས་རྒྱས་
རྒྱལ་སྲས་བཟང་པོའི་ཞབས་ལ་གུས་པས་འདུད།
ཀུན་གྱི་བགྲོད་གཅིག་ལམ། །བྱང་ཆུབ་ལམ་གྱི་རིམ་པའི་ངོ་བོ་དང༌། །གྲངས་
དང་གོ་རིམ་ཇི་ལྟར་ངེས་པའི་ཚུལ། རྒྱལ་སྲས་བཟང་པོའི་ལུགས་བཞིན་
བཤད་པར་བྱ། །དེ་ལ་འདིར་བདག་ཅག་གི་སྟོན་པ་ཐུགས་རྗེ་ཅན་ཉིད་ཀྱིས་
གདུལ་བྱ་རྣམས་ཀྱི་དོན་དུ། གསུང་རབ་མཐའ་ཡས་པ་གསུངས་པའི་ནང་
ནས་སྙིང་པོའི་དོན་དང་ཐེག་པ་གསུམ་མངོན་པར་( ༢ན) རྟོགས་པའི་རིམ་པ་་་
རྒྱས་པར་སྟོན་པ་ཤེར་ཕྱིན་གྱི་མདོ་ཉིད་ཡིན། དེ་ལ་རྒྱས་འབྲིང་བསྡུས་གསུམ།
དེ་རེ་རེ་ལ་གསུམ་གསུམ་སྟེ། སྡེ་ཚན་དགུར་གནས་པ་ཡིན་ལ། དེ་རྒྱས་པའི་
རྒྱས་པ་བམ་པོ་ལྔ་བརྒྱ་པ་གཅིག་ཡོད་པ། རྒྱ་ནག་ཏུ་འགྱུར་བར་ཁ་ཅིག་ལས་
བཤད་ཅིང་། འབྲིང་པོ་བམ་པོ་བཞི་བརྒྱ་པ་གཅིག་ལོ་ཆེན་སོགས་བཞུགས་
- 146 -

མངོན་པར་རྟོགས་པའི་རྒྱན་གྱི་བསྡུས་དོན་རིན་པོ་ཆེའི་ཕྲེང་བ།
པའི་ཚེ། རྒྱ་གར་ན་བཞུགས་པར་གྲགས་ཀྱང་། བོད་དུ་མ་འགྱུར་ལ། རྒྱས་
པའི་བསྡུས་པ་གཞུང་འབུམ་པ་འདི་ཉིད་ཡིན་ནོ། །ཡུམ་བར་མ་གསུམ་ནི་ཉི་
ཁྲི་དང་། ཁྲི་བརྒྱད་སྟོང་བ་དང་། ཤེས་རབ་ཁྲི་པའོ། །བསྡུས་པ་གསུམ་ནི།
བརྒྱད་སྟོང་པ་དང་། ཡུམ་ཆེན་མོ་བམ་པོ་བཅོ་བརྒྱད་པ་དང་། མདོ་སྡུད་པ་
རྣམས་སོ། །དེ་དག་གི་བརྗོད་བྱ་སྙིང་པོའི་དོན་བདེན་པར་གྲུབ་པའི་སྤྲོས་པ་
མཐའ་དག་དང་བྲལ་བ་དང་། མངོན་པར་རྟོགས་པ་བརྒྱད་དོན་བདུན་ཅུ་
དང་བཅས་པ་སྟོན་པ་ལ་ཁྱད་པར་མེད་ཅིང་། དེ་དག་གི་དོན་བདེ་བླག་ཏུ་
རྟོགས་པའི་བསྟན་བཅོས་མངོན་པར་རྟོགས་པའི་རྒྱན་དང་། དེའི་དོན་རྟོགས་
པར་བྱེད་པའི་ཐབས་སློབ་དཔོན་འཕགས་པ་དང༌། སེངྒེ་བཟང་པོའི་འགྲེལ་
པ་ལ་བརྟེན་ནས་བཤད་པར་བྱའོ། །དེ་ལ་གཉིས་( ༢བ) གཏན་ལ་དབབ་བྱ་
ཤེར་ཕྱིན་དང་། གཏན་ལ་འབེབས་བྱེད་ཀྱི་ཐབས་མངོན་རྟོགས་བརྒྱད་བཤད་
པའོ། །དང་པོ་ལ་གསུམ། ཤེས་རབ་ཀྱི་ཕ་རོལ་ཏུ་ཕྱིན་པ་ལ་མཚན་ཉིད་དང་།
ས་མཚམས་དང་། དངོས་བཏགས་ཀྱི་དབྱེ་བའོ། །དང་པོ་ནི། ཆོས་བཞིས་ཁྱད་
པར་དུ་བྱས་པའི་མཐར་ཐུག་པའི་ཡེ་ཤེས་སོ། ཆོས་བཞི་ནི། རྟེན་སངས་རྒྱས་
དང་། ཕྱི་རོལ་དོན་གྱིས་སྟོང་པའི་ཤེས་པ་དང་། དེ་ཡང་ཡེ་ཤེས་ཡིན་པ་དང་།
བདེན་སྟོང་སྒྱུ་མ་ལྟ་བུའོ། །དེ་དག་ཀྱང་རིམ་བཞིན་དུ་རྒྱུན་མཐའ་མན་ཆད་
ཀྱིས་བསྡུས་པ་དང་། མདོ་སྡེ་པ་འདོད་པ་ལྟར་ཕྱི་རོལ་གྱི་དོན་འཛིན་པའི་
ཤེས་པ་དང་། གཟུང་འཛིན་དོན་གཞན་གྱིས་སྟོང་ཡང་སོ་སྐྱེའི་དབང་ཤེས་
སོགས་དང་། · རྣམ་རིག་པ་འདོད་པ་ལྟར་གཉིས་སྟོང་གི་ཤེས་པ་བདེན་གྲུབ་ཏུ་
འདོད་པ་བཞི་ལས་ཁྱད་པར་དུ་བྱས་པ་སྟེ། དེ་ཡང་ལོག་རྟོག་སེལ་བའི་མཚན་
ཉིད་ཀྱི་དབང་དུ་བྱས་པ་ཡིན་ལ། རིགས་མི་མཐུན་སེལ་བའི་དབང་དུ་བྱས་ན།
ཤེས་བྱ་ཇི་ལྟ་བ་དང་ཇི་སྙེད་པ་མཐའ་དག་མངོན་སུམ་དུ་རྟོགས་པ་མཐར་་་་་
ཐུག་པའི་ཡེ་ཤེས་ནི། ཤེར་ཕྱིན་དངོས་ཀྱི་མཚན་ཉིད། གཉིས་པ་ནི། སངས་
- 147 -

རྒྱལ་ཚབ་རྗེའི་གསུང་འབུམ།
རྒྱས་ཀྱི་ས་ཁོ་ན་ན་ཡོད་དོ། །གསུམ་པ་ནི། རྣམ་རྫོགས་སྦྱོར་བ་སོགས་ལམ་
ཤེར་ཕྱིན་དང་། གཞུང་ཤེར་ཕྱིན་ནི་ཤེར་ཕྱིན་བཏགས་པ་བའོ། །ཤེར་ཕྱིན་
དངོས་ལ་དབྱེ་ན། ཟག་མེད་ཀྱི་ཡེ་ཤེས་སྡེ་ཚན་ཉི་ཤུ་རྩ་གཅིག་གོ །བདེན་
འཛིན་གྱིས་བཅིངས་པ་དང་། སྙིང་རྗེ་ཆེན་པོ་དང་བྲལ་བའི་མི་རྟག་སོགས་
མངོན་སུམ་དུ་རྟོགས་པའི་ཡེ་ཤེས་ནི།
ལམ་ཤེར་ཕྱིན་གྱི་གཟུགས་བརྙན་ནོ། །
གཉིས་པ་ལ་གཉིས། མངོན་པར་རྟོགས་པ་བརྒྱད་མདོར་བསྟན་པ་དང་། དེ་
ཉིད་དོན་བདུན་ཅུར་རྒྱས་པར་བཤད་པའོ། །དང་པོ་ལ་བརྒྱད་ཀྱི། དང་པོ་
རྣམ་མཁྱེན་ལ་གསུམ།( ༣ན)མཚན་ཉིད། དབྱེ་བ། ས་མཚམས་སོ། །དང་པོ་ནི།
སེམས་བསྐྱེད་སོགས་མཚན་ཉིད་ཀྱི་ཆོས་བཅུ་མངོན་སུམ་དུ་རྟོགས་པ་མཐར་་
ཐུག་པའི་ཡེ་ཤེས་སོ། །འདི་ནི་དེའི་ཤེས་བྱ་བཤད་པ་ཉིད་ཀྱིས་ཐེག་པ་ཆེན་
པོའི་ལམ་གྱི་ལུས་ཡོངས་སུ་རྫོགས་པར་གོ་ནུས་པའི་དབང་དུ་བྱས་པ་ཡིན་ནོ། །
གཉིས་པ་ནི། གདུལ་བྱའི་ལོག་རྟོག་སེལ་བའི་དབང་དུ་བྱས་ནས། སྤྱིར་རྣམ་
མཁྱེན་ལ་དབྱེ་ན། དགོས་པའི་གཙོ་བོ་མཁྱེན་པའི་རྣམ་མཁྱེན་དང་། ཤེས་
བྱའི་རྣམ་པ་ཐམས་ཅད་མཁྱེན་པའི་རྣམ་མཁྱེན་ནོ། །དེ་གཉིས་གཅིག་ལ་ཅིག་
ཤོས་ཀྱིས་མ་ཁྱབ་པ་མིན་ནོ། །གསུམ་པ་ནི། སངས་རྒྱས་ཀྱི་ས་ཁོ་ན་ན་ཡོད་དོ།།
གཉིས་པ་ལམ་ཤེས་པ་གསུམ། མཚན་ཉིད། དབྱེ་བ། ས་མཚམས་སོ། །དང་པོ་
ནི། རང་རྒྱུད་ལྡན་གྱི་གང་ཟག་དེའི་རྒྱུད་ཀྱི་སྟོང་ཉིད་མངོན་སུམ་དུ་རྟོགས་
པའི་ཤེས་རབ་ཀྱིས་ཟིན་པའི་མཁྱེན་པ་གང་ཞིག །བྱང་སེམས་འཕགས་པའི་
བཞེད་དོན་སྒྲུབ་པའི་མངོན་རྟོགས་ཀྱི་རིགས་སུ་གནས་པ། གཉིས་པ་དབྱེ་བ་
ནི། ལམ་ཤེས་ཀྱིས་བསྡུས་པའི་ཤེས་པར་བྱ་བའི་མངོན་རྟོགས་དང་། མངོན་
དུ་བྱ་བའི་མངོན་རྟོགས་སོ། །དང་པོ་ནི། མི་རྟག་སོགས་བཅུ་དྲུག་དང་།
གཟུགས་སོགས་ཕྱི་རོལ་དོན་དུ་མ་གྲུབ་པར་མངོན་སུམ་དུ་རྟོགས་པའི་ལམ་་་་
ཤེས་དང་། གཉིས་པ་ནི། སྟོང་ཉིད་མངོན་སུམ་དུ་རྟོགས་པའི་ལམ་ཤེས་སོ། །
- 148-

མངོན་པར་རྟོགས་པའི་རྒྱན་གྱི་བསྡུས་དོན་རིན་པོ་ཆེའི་ཕྲེང་བ།
གསུམ་པ་ས་མཚམས་ནི། ཐེག་ཆེན་གྱི་མཐོང་ལམ་ནས། སངས་རྒྱས་ཀྱི་སའི་
བར་ལ་ཡོད་དོ། །རྔོག་ལོ་ཆེན་པོའི་བཞེད་པ་ལྟར། སངས་རྒྱས་ཀྱི་ས་ན་མཁྱེན་
པ་གསུམ་ག་ཡོད་པ་འཕགས་སེང་གཉིས་ཀའི་བཞེད་པ་ཡིན་ནོ། །ཚིག་ཙམ་
གྱིས་སེམས་ཁེངས་པ་དག་ཐེག་ཆེན་(༣༠) འཕགས་པ་ལ་གཞི་ཤེས་ཡོད་པ་ལ།
ཡུམ་བར་མའི་མདོ་གནོད་བྱེད་དུ་འདྲེན་པ་ནི། མངོན་རྟོགས་ཀྱི་རིགས་སོ་
སོར་འབྱེད་པའི་རྣམ་གཞག་གི་རྟེན་དང་། སྐྱེ་བའི་རྟེན་མ་ཕྱེད་པ་ཡིན་ནོ།
འགྲེལ་པ་དོན་གསལ་ལས། དང་ཞེས་པའི་སྒྲས་བསྡུས་པའི་ལམ་ཤེས་པ་ཉིད་
ལ་སོགས་པ་སྔར་བཤད་པ་དག་ཀྱང་ཡིན་ནོ་ཞེས་སོགས། གཞི་ཤེས་ཐེག་ཆེན་
འཕགས་པའི་རྒྱུད་ལ་ཡོད་པའི་ཤེས་བྱེད་དུ་ཡང་ཅིའི་ཕྱིར་མི་འདྲེན། སྔར་
ལྟར་ཁས་བླངས་པར་རིགས་སོ། །གསུམ་པ་གཞི་ཤེས་ལ་གསུམ་གྱི་དང་པོ་གཞི་
ཤེས་ཀྱི་མཚན་ཉིད།
རང་རྒྱུད་ལྡན་གྱི་གང་ཟག་དེའི་རྒྱུད་ཀྱི་གང་ཟག་གི་
བདག་མེད་མངོན་སུམ་དུ་རྟོགས་པའི་ཤེས་རབ་ཀྱིས་ཟིན་པའི་མཁྱེན་པ་གང་
ཞིག །སྡུག་ཀུན་ཉེ་བར་ཞི་བའི་ཐར་པ་སྒྲུབ་པའི་མངོན་རྟོགས་ཀྱི་རིགས་སུ་
གནས་པ། གཉིས་པ་དབྱེ་བ་ནི། མི་རྟག་སོགས་བཅུ་དྲུག་རྟོག་པ་དང་།
གཟུང་འཛིན་རྫས་གཞན་གྱིས་སྟོང་པར་མངོན་སུམ་དུ་རྟོགས་པའི་གཞི་ཤེས་་
སོ། །གསུམ་པ་ས་མཚམས་ནི། འཕགས་པའི་གང་ཟག་མཐའ་དག་ལའོ། །
ཐེག་ཆེན་
འགོག་པ་ལ་མཉམ་པར་བཞག་བཞིན་པའི་ཚེ་གཞི་ཤེས་དང་།
སེམས་བསྐྱེད་སོགས་མེད་པར་འདོད་པ་ནི། ལྡན་ཚུལ་གསུམ་གྱི་རྣམ་དབྱེ་མ་
བྱེད་པའོ། །བཞི་པ་རྣམ་རྫོགས་སྦྱོར་བ་ལ་གསུམ་གྱི་དང་པོ་མཚན་ཉིད་ནི།
མཁྱེན་གསུམ་གྱི་ཤེས་པའི་རྣམ་པ་བསྒོམ་པ་ལ་དབང་བསྒྱུར་ཐོབ་པའི་ཆེད་་་་་
དུ་བསྒོམ་པའི་སེམས་པའི་རྣལ་འབྱོར། གཉིས་པ་དབྱེ་བ་ནི། མཁྱེན་གསུམ་གྱི་
རྣམ་པའི་འཛིན་སྟངས་ཅན་བརྒྱ་དང་བདུན་ཅུ་རྩ་གསུམ་མོ། །གསུམ་པ་ས་
མཚམས་ནི། ཐེག་ཆེན་གྱི་ཚོགས་ལམ་ནས་ས་བཅུ་རྒྱུན་མཐའི་བར་རོ། །ལྔ་པ་
- 149 -

རྒྱལ་ཚབ་རྗེའི་གསུང་འབུམ།
།སྟོང་ཉིད་ལ་
རྩེ་མོའི་སྦྱོར་བ་ལ་གསུམ་གྱི་དང་པོ་མཚན་( ༤ན) ཉིད་ནི།
དམིགས་པའི་སྒོམ་བྱུང་གི་ཤེས་རབ་ཀྱིས་ཟིན་པའི་སྒོ་ནས། མཁྱེན་པའི་རྣམ་
པ་བསྒོམ་པ་རབ་ཏུ་གྱུར་པའི་སེམས་དཔའི་རྣལ་འབྱོར། གཉིས་པ་དབྱེ་བ་ནི།
བསྡུས་ན་སྦྱོར་ལམ་རྩེ་སྦྱོར་སོགས་བཞི་དང་། རྒྱས་པར་ན་བརྒྱ་བདུན་ཅུ་རྩ་
གསུམ་མོ། །གསུམ་པ་ས་མཚམས་ནི། ཐེག་ཆེན་གྱི་སྦྱོར་ལམ་དྲོད་ནས་ས་བཅུ་
རྒྱུན་མཐའི་བར་རོ། །དྲུག་པ་མཐར་གྱིས་སྦྱོར་བ་ལ་གསུམ་གྱི་དང་པོ་མཚན་
ཉིད་ནི། མཁྱེན་གསུམ་གྱི་རྣམ་པ་གོ་རིམ་ངེས་ཅན་དུ་བསྒོམ་པ་ལ། བརྟན་པ་
ཐོབ་པའི་ཕྱིར་ཏུ་སྒོམ་པའི་སེམས་དཔའི་རྣལ་འབྱོར། གཉིས་པ་དབྱེ་བ་ནི།
བརྟན་བྱེད་ཀྱི་སྒོ་ནས་བཅུ་གསུམ་དང༌། རྣམ་པའི་འཛིན་སྟངས་ཀྱི་སྒོ་ནས་
བརྒྱ་བདུན་ཅུ་རྩ་གསུམ་མོ། །གསུམ་པ་ས་མཚམས་ནི། ཐེག་ཆེན་གྱི་ཚོགས་
ལམ་ནས་ས་བཅུ་རྒྱུན་མཐའི་སྔ་ལོགས་བར་རོ། །བདུན་པ་སྐད་ཅིག་སྦྱོར་བ་
ལ་གསུམ་གྱི་དང་པོ་མཚན་ཉིད་ནི། མཐར་གྱིས་སྦྱོར་བའི་སྟོབས་ལས་བྱུང་
བའི་སེམས་དཔའི་རྣལ་འབྱོར་མཐར་ཐུག་གོ །གཉིས་པ་དབྱེ་བ་ནི། རྣམ་སྨིན་
མིན་པའི་སྐད་ཅིག་སྦྱོར་སོགས་བཞི། གསུམ་པ་ས་མཚམས་ནི། ས་བཅུ་རྒྱུན་
མཐའ་ཁོ་ན་ན་ཡོད་དོ། །བརྒྱད་པ་ཆོས་ཀྱི་སྐུ་ལ་གསུམ་གྱི། དང་པོ་མཚན་
ཉིད་ནི། མཁྱེན་གསུམ་གྱི་རྣམ་པ་སྒོམ་པའི་སྟོབས་ཀྱིས་འབྲས་བུ་མཐར་ཐུག་
གོ །གཉིས་པ་དབྱེ་བ་ནི། བསྡུས་ན་སྐུ་བཞི་དང་། རྒྱས་པར་ན་ཟག་མེད་ཀྱི་ཡེ་
ཤེས་བརྒྱ་ཞེ་བཞི་སོགས་སོ། །གསུམ་པ་ས་མཚམས་ནི། སངས་རྒྱས་ཀྱི་ས་ཁོ་ན་
ཡོད་དོ། །གཉིས་པ་ལ་གསུམ། མཁྱེན་པ་གསུམ་གྱི་ལུས་ཅུང་ཟད་བཤད་པ་
དང་། སྦྱོར་བ་བཞིའི་ལུས་བཤད་པ་དང༌། ཆོས་སྐུའི་ལུས་( ༤བ) བཤད་པའོ། །
དང་པོ་ལ་གསུམ་གྱི་དང་པོ་རྣམ་མཁྱེན་བཤད་པ་ལ་བཅུ་ཡོད་པའི་དང་པོ་་་་
སེམས་བསྐྱེད་ལ་གསུམ། མཚན་ཉིད་དང་། དབྱེ་བ་དང་། ས་མཚམས་སོ། །
དང་པོ་ནི། གཞན་གྱི་དོན་དུ་རྫོགས་པའི་བྱང་ཆུབ་དོན་གཉེར་གྱི་འདུན་པ་
-150-

མངོན་པར་རྟོགས་པའི་རྒྱན་གྱི་བསྡུས་དོན་རིན་པོ་ཆེའི་ཕྲེང་བ།
དང༌། མཚུངས་ལྡན་གྱི་སེམས་སོ། །གཉིས་པ་ནི། འདུན་ལྡན་སེམས་བསྐྱེད་
སོགས་ཉེར་གཉིས་སོ། །བསམ་པ་དང་མཚུངས་ལྡན་གྱི་ཐེག་ཆེན་སེམས་
བསྐྱེད་ཀྱི་མཚན་ཉིད་དང་། སྦྱིན་པ་གཏོང་འདོད་སོགས་ཀྱིས་བསྡུས་པའི་
སེམས་ཅན་ལ་འདི་ཕྱིར་ཕན་པ་དང་། བདེ་བའི་བསམ་པ་དང་། མཚུངས་
ལྡན་གྱི་རྫོགས་པའི་བྱང་ཆུབ་ཐོབ་འདོད་ཀྱི་སེམས་སོ། ། དེ་བཞིན་དུ་གཞན་
རྣམས་ལའང་ཇི་ལྟར་རིགས་པར་སྦྱར་བར་བྱའོ། །གསུམ་པ་ནི། འདིར་དངོས་
སུ་བསྟན་པ་ཐེག་ཆེན་གྱི་ཚོགས་ལམ་ཆུང་ངུ་ནས་སངས་རྒྱས་ཀྱི་སའི་བར་་་་་་
ཡོད་ལ། ཐེག་ཆེན་སེམས་བསྐྱེད་ཙམ་ནི་སྒོམ་སྟོབས་ཀྱི་ཐོབ་པའི་ལམ་དུ་མ་
ཞུགས་པ་ནས་ཀྱང་ཡོད་དོ། །འདིའི་རྒྱས་བཤད་ཀྱི་རྩོད་ལན་གྱི་སྐབས་སུ་ཊཱིཀ་
བྱེད་ཁ་ཅིག་གིས་དགེ་བའི་ཆོས་ལ་འདུན་པའི་མཚན་ཉིད་དོན་དུ་གཉེར་བ་་་
སྔ་མ་བྱང་ཆུབ་དོན་གཉེར་གྱི་འདུན་པ་ལ་བཤད་པ་ནི། བརྒྱད་སྟོང་འགྲེལ་
ཆེན་ཞིབ་ཏུ་མ་མཐོང་བ་དང་། ལན་དང་པོ་འདིས་ཐོག་མཐའ་བར་གསུམ་དུ་
གལ་ཆེ་བའི་སྙིང་རྗེ་ཆེན་པོ་ཐེག་ཆེན་སེམས་བསྐྱེད་ཀྱི་རྒྱུ་རུ་སྒྲུབ་པའི་ཆེད་དུ་
ཡིན་ན་ཅུང་ཟད་ཀྱང་མ་རྟོགས་པ་དང༌། ལན་ཕྱི་མའི་དོན་གཉེར་གྱི་འདུན་
པ་དང་ཡང་ཁྱད་པར་མེད་པར་འགྱུར་བས། ཕ་རོལ་ཏུ་ཕྱིན་པའི་ལམ་གྱི་རིམ་
པ་ལ་གོ་བ་མ་སྐྱེས་པས་མཁས་པས་བརྟགས་ན་བཞད་གད་ཀྱི་གནས་སུ་སྣང་་
ངོ་། །གཉིས་པ་འདིར་བསྟན་ཐེག་ཆེན་གདམས་ངག་ལ་གསུམ་གྱི་དང་པོ་
མཚན་ཉིད་ནི་ཐེག་( ༥ན)ཆེན་སེམས་བསྐྱེད་ཀྱི་ཆེད་དུ་གཉེར་བྱ་ཐོབ་པའི་་་་་་
ཐབས་མ་ནོར་བར་འདོམས་པའི་རྗོད་བྱེད་དོ། །གཉིས་པ་དབྱེ་བ་ནི། སྒྲུབ་པ་
རང་གི་ངོ་བོ་ལ་འདོམས་པ་སོགས་བཅུའོ། །སྒྲུབ་པ་རང་གི་ངོ་བོ་ལ་འདོམས་
པའི་གདམས་ངག་གི་མཚན་ཉིད། ཀུན་རྫོབ་དང་དོན་དམ་པའི་བདེན་པ་
ལས་མི་འདའ་བར་ཚོགས་གཉིས་ཉམས་སུ་ལེན་པའི་རྣལ་འབྱོར་ལ་འདོམས་་
པའི་ངག་གོ །དམིགས་ཡུལ་བདེན་བཞི་ལ་འདོམས་པའི་གདམས་ངག་གི་
- 151 -

རྒྱལ་ཚབ་རྗེའི་གསུང་འབུམ།
མཚན་ཉིད། འཁོར་བར་འཇུག་ཕྱོགས་ཀྱི་རྒྱུ་འབྲས་དང་། ལྡོག་ཕྱོགས་ཀྱི་
རྒྱུ་འབྲས་བདེན་བཞིའི་གནས་ལུགས་བསྟན་པ་བླང་དོར་ཇི་ལྟ་བ་བཞིན་དུ་་་་
རྟོགས་ལ་བསྒྲུབས་ཤིག་ཅེས་འདོམས་པའི་ངག་གོ །དེ་བཞིན་དུ་གཞན་རྣམས་
ལའང་། ཇི་ལྟར་རིགས་པར་སྦྱར་ཏེ། གདམས་དོན་དང་། གདམས་ངག་གི་
ཁྱད་པར་ཕྱེད་པར་བྱའོ། །གསུམ་པ་ས་མཚམས་ནི། ཐེག་ཆེན་གྱི་ཚོགས་ལམ་
དུ་མ་ཞུགས་པའི་སྔ་རོལ་ནས་ཀྱང་ཡོད་ཅིང་། སངས་རྒྱས་ཀྱི་སའི་བར་ན་
ཡོད་དོ། །གདམས་དོན་འབའ་ཞིག་ལ་གདམས་ངག་ཅེས་པ་ནི:ནོར་བའོ། །
གསུམ་པ་ཐེག་ཆེན་ངེས་འབྱེད་ཆ་མཐུན་ལ་གསུམ་གྱི་དང་པོ་མཚན་ཉིད་ནི།
རིགས་མི་མཐུན་སེལ་བའི་དབང་དུ་བྱས་ན་ཐེག་ཆེན་གྱི་དོན་མངོན་རྟོགས་་་་་
སོ།